
Časť I. 
Informácie o verejnom obstarávateľovi 
 
1. Identifikácia verejného obstarávateľa 
 
	Názov: 	 	 	 	 
	Národná diaľničná spoločnosť, a.s. 

	Sídlo: 	 	 	 	 
	Dúbravská cesta 14, 841 04 Bratislava 

	Štát: 	 	 	 	 
	Slovenská republika 

	IČO: 	 	 	 	 
	35 919 001 

	DIČ: 	 	 	 	 
	202 193 7775 

	IČ DPH: 	 	 	 	 
	SK 202 193 7775 

	Bankové spojenie: 
	Štátna pokladnica  

	Číslo účtu:  	 	 	 
	SK95 8180 0000 0070 0069 4593 

	SWIFT: 	 	 	 	 
	SPSRSKBA 

	Internetová adresa organizácie (URL): 
	www.ndsas.sk 

	Profil verejného obstarávateľa: 	 
	      https://www.uvo.gov.sk/vyhladavanie-profilov/detail/9127 

	Kontaktná osoba:  	 	 
	JUDr. Adriana Mierna

	Telefón: 	 	 	 	 
	+421 2 5831 1054 

	E-mail: 	 	 	 	 
	adriana.mierna@ndsas.sk


 
Uvedené kontaktné údaje je možné použiť len v prípade preukázateľného výpadku systému, prostredníctvom ktorého je realizované verejné obstarávanie. 
 
Časť II. 
Všeobecné informácie 
 
2. Spôsob fungovania dynamického nákupného systému  

2.1. Dynamický nákupný systém (ďalej len „DNS“) je v súlade so ZVO elektronický proces určený na obstarávanie tovaru, stavebných prác alebo služieb bežne dostupných na trhu definovaných minimálne v rozsahu skupiny podľa slovníka obstarávania, ktorých charakteristiky spĺňajú požiadavky podľa verejného obstarávateľa. V tejto fáze verejný obstarávateľ vyhlasuje zákazku primeraným aplikovaním postupu užšej súťaže, ktorej výsledkom je zriadenie DNS a zaradenie do nej záujemcov, ktorí preukážu splnenie podmienok účasti, tzv. kvalifikačných predpokladov, stanovené verejným obstarávateľom v oznámení o vyhlásení verejného obstarávania a v súťažných podkladoch, t. j. vytvorí databázu „kvalifikovaných“ záujemcov. Ide však o otvorenú kontraktačnú platformu, kde sa môžu kvalifikovať nové hospodárske subjekty v podstate kedykoľvek počas celej doby trvania DNS.  
2.2. Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so zákonom o verejnom obstarávaní podľa svojich reálnych potrieb, t. j. v čase a rozsahu, ktorý mu je známy. DNS je otvorený pre neobmedzené množstvo záujemcov, predloženie žiadosti o účasť je umožnené kedykoľvek počas jeho trvania.  
2.3. Na účely tohto verejného obstarávania (realizácia zriadenia DNS a zadávanie jednotlivých zákaziek v jeho rámci) bude použitý softvér na elektronizáciu zadávania verejných zákaziek JOSEPHINE. JOSEPHINE je webová aplikácia na doméne https://josephine.proebiz.com.  
2.4. Verejný obstarávateľ si vyhradzuje právo, že pri jednotlivých výzvach v rámci tohto DNS môže byť výsledkom postupu verejného obstarávania aj vystavenie objednávky (nie uzatvorenie zmluvy). Neoddeliteľnou súčasťou objednávky sú všeobecné obchodné podmienky Národnej diaľničnej spoločnosti, a.s. pre nákup tovaru zverejnené aj na webovom sídle: https://ndsas.sk/spolocnost/vseobecne-obchodne-podmienky. Prílohy č. 2 -  Informatívny návrh kúpnej zmluvy/objednávky, týchto súťažných podkladov, predstavuje len všeobecný zmluvný rámec, ktorý bude konkretizovaný pri každej výzve na predkladanie ponúk.  
 
3. Podmienky požívania elektronických zariadení v rámci DNS  

3.1. Na používanie DNS v rámci JOSEPHINE je potrebné splnenie nasledujúcich technických požiadaviek: 
3.1.1. Na bezproblémové používanie systému JOSEPHINE je nutné používať jeden z podporovaných internetových prehliadačov: 
· Mozilla Firefox verzia 13.0 a vyššia  
· Google Chrome  
· Microsoft Edge 
Manuál 	registrácie: 
https://store.proebiz.com/docs/josephine/sk/Manual 	registracie SK.pdf. 
3.1.2. Ďalej je nutné mať v internetovom prehliadači povolený javascript a zapnuté cookies. Návod ako v internetovom prehliadači povoliť cookies, nájdete na http://proebiz.com/sk/podpora. Môžete si taktiež spraviť test prehliadača, ktorý nájdete v sekcii SUPPORT systému JOSEPHINE.  
 
4. Dostupnosť dokumentov k verejnému obstarávaniu, komunikácia a výmena informácií  

4.1. Komunikácia a výmena informácií medzi verejným obstarávateľom a hospodárskymi subjektmi, resp. záujemcami/uchádzačmi sa uskutočňuje v slovenskom jazyku písomne - prostredníctvom elektronických prostriedkov, spôsobom určeným funkcionalitou JOSEPHINE. 
4.2. Verejný obstarávateľ bude pri komunikácii s uchádzačmi, resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. 
4.3. Podrobné pravidlá a podmienky komunikácie a výmeny informácií v DNS v rámci systému JOSEPHINE sú uvedené v tejto časti súťažných podkladov. 
4.4. Verejný obstarávateľ pre správnu prácu so systémom dôrazne odporúča hospodárskym subjektom, aby si prečítali manuál používania systému JOSEPHINE, ktorý je dostupný na stránke www.josephine.proebiz.com v pravom hornom kontextovom menu. 
4.5. Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému. 
4.6. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom. 
4.7. Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. 
4.8. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke. 
4.9. Dokumenty potrebné na preukázanie splnenia podmienok účasti, na vypracovanie ponuky sú verejne, bezodplatne, neobmedzene, úplne a priamo prístupné na verejnom portáli systému JOSEPHINE (Karta DNS), https://josephine.proebiz.com/sk/tender/............./summary, v ktorom je DNS zriadený. JOSEPHINE, v ktorom je DNS zriadený, tiež umožní podávanie žiadostí o účasť. Časť/časti súťažných podkladov, ktorá/ktoré má/majú byť súčasťou ponuky uchádzača a záujemca/uchádzač ich bude povinný pri vypracovaní ponuky upravovať, sú uverejnené podľa prvej vety v editovateľnej podobe. 
4.10. V prípade nejasností alebo potreby objasnenia požiadaviek a/alebo podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE o ich vysvetlenie. Odpovede na žiadosti o vysvetlenie budú uverejnené vo webovej aplikácií JOSEPHINE v danom DNS v časti Dokumenty. Verejný obstarávateľ o uverejnení odpovede informuje všetkých známych záujemcov. 
 
Časť III. 
Informácie o predmete zákazky 
 
5. Predmet zákazky
 
5.1. Názov zákazky: Nákup IKT pre potreby NDS, a.s. 
5.2. Predmetom zákaziek zadávaných v zriadenom DNS bude dodávanie informačných a komunikačných technológií bežne dostupných na trhu pre verejného obstarávateľa - Národnú diaľničnú spoločnosť, a.s. Pri každej konkrétnej zákazke verejný obstarávateľ vo výzve na predkladanie ponúk presne špecifikuje konkrétny rozsah predmetu zákazky, konkrétny CPV kód v zmysle bodu 6.1. týchto súťažných podkladov, ako aj jeho podrobnú špecifikáciu. 
5.3. Podrobnejšia špecifikácia predmetu zákazky bude definovaná pri jednotlivých vyhlásených zákazkách. Do podrobnejšej špecifikácie predmetu zákazky, resp. do konkrétnych zmluvných podmienok a kritérií na vyhodnotenie ponúk môže verejný obstarávateľ uviesť environmentálne požiadavky s cieľom zabezpečiť zelené verejné obstarávanie. 
 
6. Rozsah zákazky podľa skupiny/kategórie, triedy zadávanej v rámci DNS vymedzených CPV kódmi  

6.1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV): 
	- 
	30233141-1 
	Nadbytočné pole nezávislých diskov (RAID)  

	- 
	48822000-6  
	Počítačové servery 

	- 
	30213100-6 
	Prenosné počítače  

	- 
	32420000-3  
	Sieťové zariadenia  

	- 
	30236110-6 
	Pamäť s náhodným prístupom (RAM)  

	- 
	30213200-7 
	Tabletový počítač  

	- 
	30213300-8 
	Stolový počítač  

	- 
	30231300-0  
	Zobrazovacie jednotky (obrazovky)  

	- 
	30233160-0  
	Páskové zálohové pamäte  

	- 
	30232000-4 
	Periférne vybavenie 

	- 
	30233190-9 
	Riadiaca jednotka diskovej pamäte 

	- 
	30125000-1  
	Časti a príslušenstvo fotokopírovacích prístrojov 

	- 
	32232000-8 
	Zariadenie na videokonferencie 

	-
-

-
-
- 
	38652120-7  
48300000-1

48620000-0
48624000-8  
48710000-8  
	Videoprojektory 
Softvérový balík na vytváranie dokumentov, kreslenie, vytváranie  obrázkov, harmonogramov a zlepšovanie produktivity 
Operačné systémy 
Softvérový balík pre operačný systém osobného počítača (PC) 
Softvérový balík na zálohovanie a obnovu

	- 
	48800000-6
	Informačné systémy a servery


6.2. Predmetné bežne dostupné tovary môžu byť obstarávané vrátane ich 
· inštalácie (CPV skupina - 516) 
· opravy a údržby (CPV skupina – 503) 
· technickej podpory (CPV kód - 71356300-1) 
· dopravy na miesto plnenia (CPV skupina - 600) 
6.3. Verejný obstarávateľ rozhodol, že tento DNS nebude rozdelený do kategórií. 
 
7. Miesto dodania predmetu zákazky  

7.1. Miestom plnenia dodania predmetu zákazky sú najmä strediská správy a údržby, strediská správy a údržby rýchlostných ciest, strediská špecializovaných činností, informačno-predajné miesta, prevádzkovo-technologické objekty tunelov v prevádzke verejného obstarávateľa, príslušné lokality stavieb verejného obstarávateľa (najmä v rámci zariadenia daného staveniska), stredisko Liptovský Ján, ústredie verejného obstarávateľa, dátové centrá verejného obstarávateľa resp. iné lokality, v ktorých pôsobí, resp. sa nachádza infraštruktúra verejného obstarávateľa.  

Konkrétne miesta dodania predmetu konkrétnych zákaziek zadávaných v rámci DNS budú uvedené v príslušnej výzve na predkladanie ponúk. 
 
8. Dĺžka trvania DNS a lehota dodania predmetu zákazky  

8.1. Dĺžka trvania DNS, t.j. doba na ktorú sa vytvára DNS na zadávanie konkrétnych zákaziek:  48 mesiacov. 
Lehota dodania konkrétnej zákazky zadávanej v rámci DNS bude uvedená v príslušnej výzve na predkladanie ponúk.  
 
9. Predpokladaná hodnota DNS  

9.1. Maximálna predpokladaná hodnota všetkých zákaziek zadávaných v rámci DNS na celé obdobie jeho trvania je 12 832 845,95 EUR (dvanásťmiliónovosemstotridsaťdvatisícosemsto štyridsaťpäť EUR a deväťdesiatpäť centov) bez dane z pridanej hodnoty (ďalej len ,,bez DPH“).  
9.2. Predpokladaná hodnota DNS je určená ako maximálna hodnota všetkých zákaziek, ktoré budú zadané počas trvania DNS.  
9.3. Verejný obstarávateľ predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od potrieb verejného obstarávateľa. Rovnako, objem konkrétnych zákaziek zadávaných v rámci DNS, verejný obstarávateľ predpokladá od jednotiek až po tisíce jednotiek v konkrétnej zadávanej zákazke v rámci DNS.  
 
Časť IV. 
Informácia o žiadosti o účasť, podmienkach účasti, požiadavkách a posúdenie ich splnenia 
 
10. Žiadosť o účasť  

10.1. Žiadosť o účasť, t.j. písomná žiadosť o zaradenie do procesu verejného obstarávania musí byť vyhotovená výlučne elektronicky, spôsobom určeným funkcionalitou JOSEPHINE. 
10.2. Žiadosť o účasť obsahuje doklady a dokumenty, ktorými záujemca preukazuje splnenie podmienok účasti a to vo forme stanovenej v oznámení o vyhlásení verejného obstarávania a/alebo v týchto súťažných podkladoch. 
10.3. Doklady a dokumenty predložené v žiadosti o účasť sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do jazyka slovenského. 
10.4. Všetky náklady a výdavky spojené s prípravou, vyhotovením a predložením žiadosti o účasť znáša záujemca bez finančného nároku voči verejnému obstarávateľovi, bez ohľadu na výsledok posúdenia žiadosti o účasť. 
 
11. Obsah žiadosti o účasť  

11.1. Žiadosť o účasť musí obsahovať doklady, dokumenty a vyhlásenia podľa Oznámenia o vyhlásení verejného obstarávania a týchto súťažných podkladov. 
11.2. Žiadosť o účasť musí obsahovať nasledujúce dokumenty:  
11.2.1. Vyplnenú a podpísanú „Žiadosť o zaradenie do DNS“ podľa prílohy č. 3 súťažných podkladov 
11.2.2. Vyplnený a podpísaný „Súhlas so skrátením lehoty na predkladanie ponúk“ podľa prílohy č. 4 súťažných podkladov 
11.2.3. Splnomocnenie konať za záujemcu alebo skupinu záujemcov (ak žiadosť o zaradenie podpisuje iná osoba ako štatutárny zástupca)   
11.2.4. Čestné vyhlásenie podľa § 32 ods. 7 ZVO – príloha č. 5 súťažných podkladov
11.2.5. Čestné vyhlásenie k uplatňovaniu medzinárodných sankcií – príloha č.8 súťažných podkladov 
11.2.6. Čestné vyhlásenie skupiny dodávateľov – príloha č. 6 súťažných podkladov 
11.2.7. Plná moc pre jedného z členov skupiny – príloha č. 7 súťažných podkladov
11.2.8. Potvrdenia, doklady a dokumenty, prostredníctvom ktorých záujemca preukazuje splnenie stanovených podmienok účasti. 
 
12. Podmienky účasti vo verejnom obstarávaní  

12.1. Podmienky účasti týkajúce sa osobného postavenia, finančného a ekonomického postavenia a technickej alebo odbornej spôsobilosti, ako aj spôsob ich preukazovania, sú uvedené v týchto SP v prílohe č. 3 Podmienky účasti 
12.2. Ak záujemca nevyužije na preukázanie splnenia podmienok účasti jednotný európsky dokument podľa § 39 zákona a bodu 12.3. týchto súťažných podkladov, v takom prípade v rámci svojej žiadosti o účasť predkladá naskenované originály alebo úradne overené kópie dokladov na preukázanie splnenia podmienok účasti vo formáte pdf. alebo v pôvodnej elektronickej podobe, ak boli doklady preukazujúce splnenie podmienok účasti pôvodne vyhotovené v elektronickej podobe. 
12.3. Záujemca môže splnenie podmienok účasti preukázať aj spôsobom podľa § 39 zákona, t.j. záujemca môže predbežne nahradiť doklady na preukázanie splnenia podmienok účasti určené verejným obstarávateľom v tomto verejnom obstarávaní jednotným európskym dokumentom (ďalej aj ako „JED“).  

Vytvorenie elektronickej verzie formuláru JED – postup pre záujemcu:  
Informácie o JED-e a možnosť jeho vytvorenia sa nachádza na stránkach Úradu pre verejné obstarávanie tu: 
https://www.uvo.gov.sk/jednotny-europsky-dokument-pre-verejne-obstaravanie 
JED - príručka k službe ESPD ( JED - príručka k službe ESPD ). 
Vo formulári JED záujemca vyplní nasledovné časti: 
a) časť II – A, B a C, 
b) časť III - A, B, C a D, 
c) časť IV – oddiel α, 
d) časť VI. 
Záujemca uvedie v JED všetky relevantné informácie požadované verejným obstarávateľom, uvedené v oznámení o vyhlásení verejného obstarávania. 
Verejný obstarávateľ nevyžaduje, aby záujemca v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formulári JED, uviedol informácie o takýchto subdodávateľoch a tiež nevyžaduje, aby záujemca za takýchto subdodávateľov, ktorých kapacity záujemca nevyužíva na preukázanie splnenia podmienok účasti, predkladal JED za každého takéhoto subdodávateľa.   
Záujemca, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží jeden JED. 
Záujemca, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží JED za seba spolu s vyplneným/vyplnenými, podpísaným/podpísanými samostatným/samostatnými JED-om/JED-mi, ktorý/ktoré obsahuje/obsahujú príslušné informácie a podpis každej z osôb, ktorých zdroje a/alebo kapacity využíva záujemca na preukázanie splnenia podmienok účasti v tomto verejnom obstarávaní. 
V prípade, že záujemcu tvorí skupina dodávateľov zúčastnená vo verejnom obstarávaní, záujemca vyplní a predloží JED s požadovanými informáciami za každého člena skupiny dodávateľov spolu s ich podpismi.  
12.4. 	Podľa § 39 ods. 6 zákona, ak záujemca použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, spôsobom určeným funkcionalitou JOSEPHINE požiadať záujemcu o predloženie dokladu alebo dokladov nahradených JED-om. Záujemca doručí – elektronicky, spôsobom určeným funkcionalitou JOSEPHINE, doklady verejnému obstarávateľovi v lehote nie kratšej ako päť pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu. 
 
13. Oprávnenie predložiť žiadosti o účasť a späťvzatie žiadosti o účasť  

13.1. Záujemcom, ktorý predkladá žiadosť o účasť môže byť fyzická osoba, alebo právnická osoba vystupujúca voči verejnému obstarávateľovi samostatne, alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov. Skupina dodávateľov nemusí vytvoriť právnu formu na účely účasti vo verejnom obstarávaní, musí však predložiť čestné vyhlásenie o vytvorení skupiny dodávateľov a plnomocenstvo pre jedného člena skupiny, ktorý bude oprávnený konať v mene členov skupiny. V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy, ktorá bude výsledkom zadávania konkrétnej zákazky, uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne. 
13.2. Právnická osoba, ktorej zakladateľ, člen alebo spoločník je politická strana alebo politické hnutie, nemôže byť záujemcom. Ak žiadosť o účasť predloží takáto právnická osoba, alebo skupina dodávateľov, ktorej členom je takáto právnická osoba, nebude možné jej žiadosť o účasť zaradiť do DNS. 
13.3. Každý záujemca môže vo verejnom obstarávaní predložiť žiadosť o účasť, buď samostatne sám za seba alebo ako člen skupiny dodávateľov, a to výlučne v písomnej forme - elektronicky spôsobom určeným funkcionalitou JOSEPHINE. 
13.4. Záujemca nemôže byť v tom istom postupe zadávania zákazky členom skupiny dodávateľov, ktorá predkladá žiadosť o účasť. Verejný obstarávateľ vylúči záujemcu, ktorý je súčasne členom skupiny dodávateľov. 
13.5. Záujemca predloží úplnú žiadosť o účasť v oznámenom formáte dokumentov výlučne elektronicky spôsobom určeným funkcionalitou JOSEPHINE. 
13.6. Záujemca môže predloženú žiadosť o účasť vziať späť do uplynutia lehoty na predkladanie žiadostí o účasť. 
13.7. Späťvzatie žiadosti o účasť je možné vykonať odvolaním pôvodnej žiadosti o účasť a to výlučne elektronicky spôsobom určeným funkcionalitou JOSEPHINE. Následne je možné žiadosť o účasť doručiť opäť, spôsobom opísaným v týchto súťažných podkladoch v lehote na predkladanie žiadostí o účasť. 
 
14. Miesto a lehota na predkladanie žiadostí o účasť a sprístupnenie týchto žiadostí  

14.1. Žiadosti o účasť záujemcov je potrebné predložiť v lehote na predkladanie žiadostí o účasť, uvedenej v oznámení o vyhlásení verejného obstarávania v bode „Informácie o predkladaní ponúk alebo žiadostí o účasť – Lehota I“) a na internetovej stránke tohto DNS (https://josephine.proebiz.com/sk/tender/.........../summary) výlučne elektronicky spôsobom určeným funkcionalitou JOSEPHINE v súlade s týmito súťažnými podkladmi a zákonom. 
14.2. DNS zabezpečí sprístupnenie predložených žiadostí o účasť až po uplynutí lehoty na predkladanie žiadostí o účasť. 
14.3. Sprístupnenie žiadostí o účasť sa vykonáva spôsobom určeným funkcionalitou JOSEPHINE. 
14.4. Po zriadení DNS sa neuplatňujú ďalšie lehoty na predkladanie žiadostí o účasť a je možné ich predložiť kedykoľvek. Uplatnia sa príslušné ustanovenia zákona o verejnom obstarávaní. 
14.5. Zohľadňujúc tieto súťažné podklady a príslušné ustanovenia zákona, podľa ktorého verejný obstarávateľ umožní po celú dobu trvania DNS každému záujemcovi predložiť žiadosť o účasť, verejný obstarávateľ upozorňuje, že je možné, aby záujemcovia podali žiadosť o účasť elektronicky, spôsobom určeným funkcionalitou JOSEPHINE kedykoľvek počas trvania DNS. 
 
15. Predkladanie žiadosti o účasť 

15.1. Predkladanie žiadosti o zaradenie do DNS je umožnené len autentifikovaným hospodárskym subjektom (podmienka vyplývajúca z § 20 zákona o verejnom obstarávaní). Každý hospodársky subjekt má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Žiadosť o zaradenie sa predkladá elektronicky do systému JOSEPHINE.    
15.2. Predkladanie žiadostí o účasť je umožnené len autentifikovaným uchádzačom. Autentifikáciu je možné zrealizovať týmito spôsobmi: 
15.2.1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.  
15.2.2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom. 
15.2.3. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom. 
15.2.4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.  
15.3. Autentifikovaný uchádzač si po prihlásení do systému JOSEPHINE v prehľade dynamických nákupných systémov vyberie daný DNS, do ktorého má záujem sa kvalifikovať a vloží svoju žiadosť do určeného formulára na príjem žiadosti, ktorý nájde v záložke „Žiadosti“.  
15.4. V predloženej žiadosti prostredníctvom systému JOSEPHINE musia byť pripojené požadované naskenované doklady tvoriace žiadosť ako sken prvopisov (originálov) alebo ich úradne osvedčených kópií. Verejný obstarávateľ odporúča zachovať štruktúru a číslovanie (odporúčaný formát je PDF) tak, ako je uvedené v týchto súťažných podkladoch.  
15.5. V prípade, ak sú doklady, ktoré tvoria žiadosť o účasť, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v platnom znení.   
15.6. Záujemca môže predloženú žiadosť o účasť dodatočne doplniť, zmeniť alebo vziať späť do uplynutia základnej lehoty na predkladanie žiadostí o účasť alebo počas doby trvania DNS (podľa toho kedy záujemca predkladá žiadosť o zaradenie). Doplnenú, zmenenú alebo inak upravenú žiadosť o účasť je potrebné doručiť spôsobom opísaným v týchto súťažných podkladoch v lehote na predkladanie žiadosti o účasť. Záujemca pri odvolaní žiadosti postupuje obdobne ako pri vložení prvotnej žiadosti o účasť. V čase plynutia základnej lehoty na predkladanie žiadostí o účasť alebo počas doby trvania DNS, môže záujemca (pomocou ikony koša) žiadosť stiahnuť – zmazať. Po stiahnutí žiadosti je možné predložiť novú žiadosť opakovane. 
 
16. Posúdenie splnenia podmienok účasti
  
16.1. Verejný obstarávateľ po uplynutí lehoty na predkladanie žiadostí o účasť podľa bodu 14.1. týchto súťažných podkladov vyhodnotí splnenie podmienok účasti všetkých záujemcov, ktorí v tejto lehote predložili žiadosti o účasť. 
16.2. Ak bola žiadosť o účasť predložená po uplynutí lehoty podľa bodu 14.1. týchto súťažných podkladov, verejný obstarávateľ vyhodnotí splnenie podmienok účasti a uskutoční úkony podľa § 60 ods. 6 až 8 zákona do 10 pracovných dní odo dňa prijatia žiadosti o účasť.  
16.3. Verejný obstarávateľ v odôvodnených prípadoch, najmä ak je potrebné preskúmať dodatočné informácie a doklady alebo iným spôsobom overiť splnenie podmienok účasti, vyhodnotí splnenie podmienok účasti a uskutoční úkony podľa § 60 ods. 6 až 8 zákona do 15 pracovných dní odo dňa prijatia žiadosti o účasť pred odoslaním prvej výzvy na predkladanie ponúk. 
16.4. V prípade preukázania podmienky účasti osobného postavenia zápisom do zoznamu hospodárskych subjektov verejný obstarávateľ upozorňuje záujemcov, že ich zaradenie bude trvať len do doby platnosti zápisu v zozname hospodárskych subjektov.  
16.5. Záujemca je povinný najneskôr 7 kalendárnych dní pred skončením platnosti zápisu v zozname hospodárskych subjektov preukázať verejnému obstarávateľovi aktualizovaný zápis (napr. predložením žiadosti o aktualizovanie zápisu doručenej na UVO v zákonných lehotách). Ak tak záujemca neurobí, verejný obstarávateľ po skončení platnosti zápisu vylúči záujemcu zo zriadeného DNS.  
16.6. V prípade, ak záujemca použije jednotný európsky dokument (JED), verejný obstarávateľ ho pre riadne zabezpečenie procesu obstarávania v jednotlivých zákazkách vyzve na predloženie nahradených dokumentov a dokladov. Verejný obstarávateľ neumožní zaradenie do DNS na základe predloženého JED-U, až na základe predložených dokumentov a dokladov nahradených JED-om. 
16.7. V rámci vyhodnocovania žiadostí o účasť, verejný obstarávateľ/komisia písomne – elektronicky, spôsobom určeným funkcionalitou JOSEPHINE, vždy požiada uchádzača alebo uchádzačov, ktorý/ktorí vo svojej žiadosti o účasť predbežne nahradil/nahradili doklady na preukázanie splnenia podmienok účasti JED-om o predloženie naskenovaných originálov dokladov alebo úradne osvedčených kópií dokladov preukazujúcich splnenie podmienok účasti, resp. ak boli doklady preukazujúce splnenie podmienok účasti pôvodne vyhotovené v elektronickej forme, o predloženie týchto dokladov v pôvodnej elektronickej podobe v lehote nie kratšej ako päť pracovných dní odo dňa doručenia žiadosti (pokiaľ verejný obstarávateľ neurčí dlhšiu lehotu) a vyhodnotí ich podľa zákona. 
16.8. Verejný obstarávateľ môže počas trvania DNS záujemcu zaradeného do DNS písomne – elektronicky, spôsobom určeným funkcionalitou systému JOSEPHINE požiadať, aby do 5 pracovných dní odo dňa doručenia tejto žiadosti predložil aktualizovaný JED alebo aktualizované doklady, ktorými preukázal splnenie podmienok účasti. 
16.9. Ak počas trvania DNS verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienok účasti. Verejný obstarávateľ ponechá záujemcu zaradeného v DNS alebo ho vyradí a postupuje podľa § 60 ods. 8 ZVO. 
 
17. Vysvetľovanie dokladov na preukázanie splnenia podmienok účasti  

17.1. Verejný obstarávateľ podľa zákona písomne - elektronicky spôsobom určeným funkcionalitou JOSEPHINE, požiada záujemcu o vysvetlenie alebo o doplnenie predložených dokladov vždy, keď z predložených dokladov nie je možné posúdiť ich platnosť alebo splnenie podmienky účasti. Záujemca doručí vysvetlenie alebo doplnenie predložených dokladov verejnému obstarávateľovi elektronicky spôsobom určeným funkcionalitou JOSEPHINE, pričom v oboch prípadoch je tak povinný urobiť do 2 (dvoch) pracovných dní odo dňa odoslania žiadosti, pokiaľ verejný obstarávateľ neurčil dlhšiu lehotu. Verejný obstarávateľ môže pre vylúčenie akýchkoľvek pochybností požiadať záujemcu v rámci vysvetlenia a doplnenia predložených dokladov, o predloženie vysvetlenia a doplnenia predložených dokladov, resp. o doplnenie predložených dokladov aj v písomnej - v listinnej podobe, ktoré záujemca v tomto prípade doručí v lehote do  5 (piatich) pracovných dní odo dňa doručenia žiadosti, pokiaľ verejný obstarávateľ neurčil dlhšiu lehotu. 
17.2. Verejný obstarávateľ podľa zákona (ak je to relevantné) písomne – elektronicky, spôsobom určeným funkcionalitou JOSEPHINE, požiada záujemcu, aby v lehote, ktorá nesmie byť kratšia ako 5 (päť) pracovných dní odo dňa doručenia žiadosti, nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na vylúčenie.  
 

Časť V. 
Zriadenie DNS a zadávanie konkrétnych zákaziek v rámci DNS 
 
18. Zaradenie záujemcu do zriadeného DNS  

18.1. Do DNS musí byť bezodkladne zaradený každý záujemca, ktorý požiadal o zaradenie a splnil podmienky účasti. Počet záujemcov nemožno obmedziť. 
18.2. Verejný obstarávateľ bezodkladne informuje záujemcu o zaradení alebo nezaradení do DNS. Informácia o nezaradení do DNS obsahuje najmä identifikáciu DNS, dôvody nezaradenia záujemcu, možnosť opakovane podať žiadosť o účasť a lehotu, v ktorej môže byť doručená námietka podľa zákona. 
18.3. DNS sa považuje za zriadený doručením informácie podľa § 60 ods. 8 zákona všetkým záujemcom, ktorý predložili žiadosť o účasť v lehote podľa § 60 ods. 3 zákona. 
18.4. Pri zaraďovaní záujemcov do zriadeného DNS sa postupuje podľa § 60 ods. 6 až 8 zákona. Splnenie podmienok účasti podľa § 32,  § 34 ods. 1 písm. a) sa posudzuje odo dňa predloženia žiadosti o účasť. 
18.5. DNS je počas doby na ktorý bol zriadený, bezodplatne prístupný pre všetkých záujemcov, ktorí spĺňajú podmienky zaradenia do DNS. Hospodárskym subjektom, ktorí majú záujem o zaradenie do DNS ani záujemcom zaradeným v DNS, verejný obstarávateľ nebude účtovať žiadne poplatky. 
18.6. Verejný obstarávateľ môže počas trvania DNS záujemcu zaradeného do DNS písomne – elektronicky, spôsobom určeným funkcionalitou JOSEPHINE požiadať, aby do 5 (piatich) pracovných dní odo dňa doručenia tejto žiadosti predložil aktualizovaný JED alebo aktualizované doklady, ktorými preukázal splnenie podmienok účasti. 
18.7. Ak počas trvania DNS verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienok účasti. Verejný obstarávateľ ponechá záujemcu zaradeného v DNS alebo ho vyradí a postupuje podľa bodu 18.2 týchto súťažných podkladov. 
 
19. Zadávanie zákaziek v rámci DNS 
 
19.1. Verejný obstarávateľ nemôže odoslať výzvu na predkladanie ponúk pred zriadením DNS. Po zriadení DNS verejný obstarávateľ nemôže odoslať výzvu na predkladanie ponúk: 
a) počas plynutia predĺženej lehoty podľa § 60 ods. 14 zákona alebo  
b) ak neboli žiadosti o účasť vyhodnotené v lehotách podľa § 60 ods. 13 a 14 zákona. 	 
19.2. Pri zadávaní každej konkrétnej zákazky, ktorá sa zadáva prostredníctvom JOSEPHINE v rámci tohto DNS, verejný obstarávateľ pošle výzvu na predkladanie ponúk súčasne všetkým záujemcom zaradením do DNS.  
19.3. Výzva na predkladanie ponúk obsahuje náležitosti podľa § 68 ods. 2 zákona. Výzva na predkladanie ponúk môže obsahovať presnejšiu formuláciu kritérií na vyhodnotenie ponúk, ak je to potrebné. 
19.4. Lehota na predkladanie ponúk na konkrétnu zákazku zadávanú v rámci DNS bude určená vo výzve na predkladanie ponúk a na internetovej adrese DNS v systéme JOSEPHINE v súlade so zákonom.  
19.5. Zmluva/Objednávka v rámci zadávania konkrétnej zákazky zadávanej v rámci DNS sa uzavrie s úspešným uchádzačom, v závislosti od použitého/použitých kritéria/kritériá na vyhodnotenie ponúk, spôsobom uvedeným v týchto súťažných podkladoch a v konkrétnej výzve na predkladanie ponúk. 
 
20. Skrátenie lehoty na predkladanie ponúk v rámci jednotlivých výziev  

20.1. Verejný obstarávateľ si v zmysle § 61 ods. 4 zákona o verejnom obstarávaní vyhradzuje právo v jednotlivých výzvach na predkladanie ponúk určiť lehotu na predkladanie ponúk kratšiu ako 10  (desať) dní dohodou so záujemcami. Záujemca predložením Súhlasu so skrátením lehoty vyjadril svoj  súhlas/nesúhlas s takouto skrátenou lehotou na predkladanie ponúk. 
20.2. Verejný obstarávateľ má v zmysle § 61 ods. 4 zákona o verejnom obstarávaní právo skrátiť lehotu na predkladanie ponúk:  
a) min. 4 pracovné dni pri zákazkách, ktorých predpokladaná hodnota vyhlasovanej zákazky nie je vyššia ako 10 000 EUR bez DPH;  
b) min. 6 pracovných dní pri zákazkách, ktorých predpokladaná hodnota vyhlasovanej zákazky nie je vyššia ako 50 000 EUR bez DPH. 
 
Časť VI. 
Príprava ponúk predkladaných na konkrétne zákazky zadávané v rámci DNS 
 
21. Vyhotovenie a jazyk ponuky  

21.1. Ponuky predkladané na konkrétne zákazky zadávané v rámci DNS (ďalej aj len „ponuky“) musia byť vyhotovené výlučne elektronicky, spôsobom určeným funkcionalitou JOSEPHINE. 
21.2. Ponuky sa predkladajú v slovenskom jazyku. Ak je ponuka vyhotovená v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka. 
21.3. Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa spôsobom určeným funkcionalitou JOSEPHINE predkladajú naskenované vo formáte .pdf. 
21.4. Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa spôsobom určeným funkcionalitou JOSEPHINE predkladajú v pôvodnej elektronickej podobe. 
21.5. Ak uchádzač nevypracoval ponuku predkladanú na konkrétnu zákazku zadávanú v rámci DNS sám, uvedie v ponuke osobu, ktorej služby alebo podklady pri jej vypracovaní využil, vo formáte .pdf. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. 
21.6 Uchádzač je zodpovedný za označenie a zabezpečenie predložených dokumentov/súborov v ponuke v súlade s platnými právnymi predpismi Slovenskej republiky a Európskej únie. 
21.7 Všetky náklady a výdavky spojené s prípravou, vyhotovením a predložením ponúk na konkrétnu zákazku zadávanú v rámci DNS znáša záujemca/uchádzač bez finančného nároku voči verejnému obstarávateľovi, bez ohľadu na výsledok zadávania konkrétnej zákazky v rámci DNS. 
 
22 Variantné riešenie  

22.1 Záujemcom sa neumožňuje predložiť variantné riešenie vo vzťahu k požadovanému predmetu zákazky. 
22.2 Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené. 
 
23 Mena a ceny uvádzané v ponukách, mena finančného plnenia  

23.1 Záujemcom/uchádzačom navrhovaná celková cena za poskytnutie požadovaného predmetu v rámci konkrétnej zákazky zadávanej v rámci DNS, uvedená v predloženej ponuke uchádzača na konkrétnu zákazku zadávanú v rámci DNS, bude vyjadrená v mene EUR, v súlade s požiadavkami uvedenými v jednotlivých výzvach na predkladanie ponúk. 
23.2 Záujemca/uchádzač stanoví celkovú cenu za obstarávaný predmet konkrétnej zákazky na základe vlastných výpočtov, činností, výdavkov a príjmov podľa platných právnych predpisov. Záujemca/uchádzač je pred predložením svojej ponuky v rámci DNS povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich zmluvných cien zahrnie všetky náklady spojené s plnením predmetu konkrétnej zákazky zadávanej v rámci DNS. 
23.3 V prípade konkrétnej výzvy na predkladanie ponúk je potrebné aby: 
· záujemca ku každej oceňovanej položke podľa špecifikácie ceny uviedol k navrhovanej celkovej cene jednotkové ceny. Celková cena bude vypočítaná automaticky. V jednotkovej cene príslušnej položky konkrétnej výzvy musia byť započítané všetky potrebné náklady v súlade s Opisom predmetu zákazky vrátane dopravy. Uchádzač vyplní jednotkové ceny v eurách (€ alebo EUR) maximálne na dve desatinné miesta pre všetky položky uvedené v Špecifikácii ceny. Cena sa vyplňuje bez medzier pri tisícoch. Ceny predloží uchádzač vo formáte *xls./*xlsx a vo formáte *pdf podpísané zodpovednými osobami, zodpovedá za to, že ceny v elektronickej a pdf. forme sa zhodujú. Cenu za poskytnutie tovarov je potrebné stanoviť v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z. ktorou sa vykonáva zákon o cenách v znení neskorších predpisov. Prijaté jednotkové ceny z víťaznej ponuky konkrétnej výzvy sú pevné a nemenné počas trvania zmluvy. Celková cena za dodanie predmetu zákazky bude daná súčtom všetkých súčinov jednotkových cien a skutočne dodaného a prevzatého množstva (počtu merných jednotiek) uvedeného v špecifikácii ceny konkrétnej výzvy, 
· záujemcom navrhovaná celková cena za dodanie predmetu zákazky obsahovala cenu za celý požadovaný predmet zákazky, ktorý vychádza zo záujemcom ocenených položiek podľa špecifikácie ceny, určenou funkcionalitou JOSEPHINE. 
23.4 Pri určovaní cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch a vo výzve na predkladanie ponúk. 
23.5 Ak uchádzač nie je platiteľom DPH, uvedie navrhovanú celkovú cenu celkom. Skutočnosť či je, alebo nie je platiteľom DPH, upozorní/uvedie v ponuke v príslušnom Návrhu na plnenie kritéria. 
23.6 V prípade, ak je uchádzač v postavení zahraničnej osoby, riadi sa zákonom č. 222/2004 Z.z. o dani z pridanej hodnoty v znení neskorších predpisov. 

Časť VII. 
Obsah ponúk predkladaných na konkrétne zákazky zadávané v rámci DNS 
 
24 Obsah ponuky  

24.1 Obsah ponúk predkladaných na konkrétne zákazky zadávané v rámci DNS bude uvedený v jednotlivých výzvach na predkladanie ponúk. Informatívny návrh „Výzvy na predloženie ponuky“ tvorí prílohu č. 1 k týmto súťažným podkladom. 
 
Časť VIII. 
Predkladanie a vyhodnocovanie ponúk na konkrétne zákazky zadávané v rámci DNS 
 
25 Oprávnenie predložiť ponuku  

25.1 Uchádzačom môže byť ten uchádzač, ktorý požiadal o zaradenie do DNS, splnil podmienky zaradenia do DNS stanovené verejným obstarávateľom v oznámení o vyhlásení verejného obstarávania a v týchto súťažných podkladoch, bol zaradený do DNS a ktorého verejný obstarávateľ vyzval na predloženie ponuky v zadávaní konkrétnej zákazky v rámci DNS. 

26 Predloženie ponuky a späťvzatie ponuky 
 
26.1 Každý uchádzač môže vo verejnom obstarávaní predložiť iba jednu ponuku pri zadávaní konkrétnej zákazky v rámci DNS, buď samostatne sám za seba alebo ako člen skupiny dodávateľov, a to výlučne elektronicky, spôsobom určeným funkcionalitou JOSEPHINE. 
26.2 Uchádzač predloží úplnú ponuku na konkrétnu zadávanú zákazku v rámci DNS v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronicky, spôsobom určeným funkcionalitou JOSEPHINE. Kódovanie a šifrovanie zabezpečuje JOSEPHINE bez akejkoľvek potreby ďalších nástrojov. 
26.3 Verejný obstarávateľ elektronicky, prostredníctvom funkcionality JOSEPHINE potvrdí prijatie ponuky pri zadávaní konkrétnej zákazky v rámci DNS uchádzačovi. 
26.4 Verejný obstarávateľ vylúči uchádzača: 
a) ak nedodržal určený spôsob komunikácie, 
b) ak obsah jeho ponuky pri zadávaní konkrétnej zákazky v rámci DNS nie je možné sprístupniť, 
c) ak nepredložil ponuku na konkrétnu zadávanú zákazku v rámci DNS vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk, 
d) ktorý je súčasne členom skupiny dodávateľov. 
26.5 Ponuka v elektronickej podobe predložená na konkrétnu zákazku zadávanú v rámci DNS sa po uplynutí lehoty na predkladanie ponúk nesprístupní. 
26.6 Uchádzač môže predloženú ponuku pri zadávaní konkrétnej zákazky v rámci DNS vziať späť do uplynutia lehoty na predkladanie ponúk. 
26.7 Späťvzatie ponuky predloženej na konkrétnu zákazku zadávanú v rámci DNS je možné vykonať odvolaním pôvodnej ponuky a to výlučne elektronickými prostriedkami, spôsobom určeným funkcionalitou JOSEPHINE. Následne je možné upraviť ponuku a znova ju odoslať. Toto je možné len pred uplynutím lehoty na predkladanie ponúk. 

27 Miesto a lehota na predkladanie ponúk  

27.1 Lehotu na predkladanie ponúk pri zadávaní zákaziek v rámci DNS určí verejný obstarávateľ v každej samostatnej výzve na predkladanie ponúk. 
27.2 Uchádzači predložia svoje ponuky v lehote na predkladanie ponúk výlučne elektronicky, spôsobom určeným funkcionalitou JOSEPHINE. 
27.3 Obsah každej ponuky bude sprístupnený až po uplynutí lehoty na predkladanie ponúk. 
 
28 Lehota viazanosti ponúk  

28.1 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom vo výzve na predkladanie ponúk. 
28.2 Verejný obstarávateľ oznámi uchádzačom podľa zákona predpokladanú zmenenú lehotu viazanosti ponúk. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk, vrátane zmenenej lehoty viazanosti ponúk. 
 
29 Otváranie ponúk  

29.1 Komisia na vyhodnotenie ponúk menovaná verejným obstarávateľom vykoná otváranie ponúk  predložených na konkrétnu zákazku zadávanú v rámci DNS elektronicky, spôsobom určeným  funkcionalitou JOSEPHINE, a to odšifrovaním a sprístupnením obsahu ponúk v lehote a v súlade  so zákonom. Po otvorení ponuky/ponúk komisia vykoná všetky úkony podľa zákona. 
29.2 Otváranie ponúk je neverejné, údaje z otvárania ponúk verejný obstarávateľ a obstarávateľ  nezverejňuje a neposiela uchádzačom ani zápisnicu z otvárania ponúk. 

30 Vyhodnocovanie ponúk  

30.1 Komisia vyhodnotí ponuky z hľadiska splnenia požiadaviek verejného obstarávateľa na predmet zákazky, ktoré uviedol vo výzve na predkladanie ponúk a/alebo v týchto súťažných podkladoch a v prípade pochybností overí správnosť informácií a dôkazov, ktoré poskytli uchádzači. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi. 
30.2 Ak verejný obstarávateľ alebo obstarávateľ v samostatnej výzve nepoužije elektronickú aukciu, môže rozhodnúť, že vyhodnotenie splnenia podmienok účasti a vyhodnotenie ponúk  z hľadiska splnenia požiadaviek na predmet zákazky sa podľa ustanovenia § 66 ods. 7 písm. b) Zákona uskutoční po vyhodnotení ponúk na základe kritérií na vyhodnotenie ponúk (tzv. „super“ reverzná súťaž) u uchádzača, ktorý sa umiestnil ako prvý v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí. 
 
31 Vysvetľovanie ponuky, odôvodnenie mimoriadne nízkej ponuky  

31.1 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne – elektronicky, spôsobom určeným funkcionalitou JOSEPHINE, požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. 
31.2 Ak sa pri zadávaní určitej konkrétnej zákazky v rámci DNS javí ponuka ako mimoriadne nízka, komisia, požiada uchádzača o vysvetlenie písomne – elektronicky, spôsobom určeným funkcionalitou JOSEPHINE. 
31.3 Uchádzač musí doručiť písomne – elektronicky, spôsobom určeným funkcionalitou JOSEPHINE odôvodnenie mimoriadne nízkej ponuky do piatich pracovných dní odo dňa doručenia žiadosti o vysvetlenie, pokiaľ komisia neurčila dlhšiu lehotu. 
31.4 V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku. 
31.5 Komisia zohľadní vysvetlenie ponuky uchádzača predloženej v rámci zadávania konkrétnej zákazky v rámci DNS v súlade s požiadavkou podľa zákona alebo odôvodnenie mimoriadne nízkej ponuky uchádzačom, ktoré vychádza z predložených dôkazov. 
 
32 Vylúčenie ponuky/uchádzača 

32.1 Verejný obstarávateľ podľa zákona vylúči uchádzača, ktorý je v tom istom postupe zadávania konkrétnej zákazky v rámci DNS súčasne členom skupiny dodávateľov, ktorá predkladá ponuku. 
32.2 Verejný obstarávateľ podľa zákona vylúči ponuku, ak: 
· ponuka nespĺňa požiadavky na predmet zákazky uvedené v dokumentoch potrebných na vypracovanie ponuky, 
· uchádzač nedoručí písomné vysvetlenie ponuky na základe požiadavky podľa zákona a to do dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu, 
· uchádzačom predložené vysvetlenie ponuky nie je svojim obsahom v súlade s požiadavkou podľa zákona, 
· uchádzač nedoručí písomné - elektronicky spôsobom určeným funkcionalitou JOSEPHINE odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu, 
· uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa zákona, 
· uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk, 
· uchádzač sa pokúsil neoprávnene ovplyvniť postup verejného obstarávateľa. 
32.3 Verejný obstarávateľ vylúči ponuku, ak uchádzač odôvodňuje mimoriadne nízku ponuku získaním štátnej pomoci a nie je schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie. 
32.4 Verejný obstarávateľ písomne – elektronicky, spôsobom určeným funkcionalitou JOSEPHINE, oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom podľa zákona a lehoty, v ktorej môže byť doručená námietka podľa zákona. 
 
33 Vyhodnocovanie návrhov na plnenie kritérií 

33.1 Kritériom na vyhodnotenie ponúk je v súlade s § 44 ods. 3 písm. c) najnižšia cena. Verejný obstarávateľ uvádza, že kritérium, resp. kritériá na vyhodnotenie ponúk môžu byť bližšie špecifikované v konkrétnej výzve na predkladanie ponúk. Ak nebude vo výzve na predkladanie ponúk uvedené inak, kritériom na vyhodnotenie ponúk bude najnižšia celková cena za predmet zákazky v EUR bez DPH. 
33.2 Uchádzačom predložený návrh na plnenie tohto kritéria musí byť zaokrúhlený na dve desatinné miesta. 
33.3 Všetky ceny uvedené v ponuke uchádzača podľa výzvy na predkladanie ponúk musia byť zaokrúhlené na dve desatinné miesta 
 
34 Elektronická aukcia  

34.1 Verejný obstarávateľ môže použiť pri zadávaní konkrétnej zákazky v rámci dynamického nákupného systému elektronickú aukciu.  
34.2 Informácia o tom, či bude použitá elektronická aukcia a informácie týkajúce sa priebehu elektronickej aukcie budú uvedené vo výzve na predkladanie ponúk konkrétnej zákazky.  


35 Informácia o výsledku vyhodnocovania ponúk  

35.1 Verejný obstarávateľ po vyhodnotení ponúk predložených v rámci zadávania konkrétnej zákazky v rámci DNS podľa zákona a po odoslaní všetkých oznámení o vylúčení uchádzača/uchádzačov, bezodkladne písomne, spôsobom určeným funkcionalitou JOSEPHINE oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov. Úspešnému uchádzačovi bude oznámené, že verejný obstarávateľ jeho ponuku prijíma. Súčasne ostatným neúspešným uchádzačom jednotlivo bude oznámené, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača a lehoty, v ktorej môže byť doručená námietka podľa zákona. 
 
36 Konflikt záujmov 

36.1 Verejný obstarávateľ v prípade zriadenia DNS zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania. 
36.2 Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním. 
36.3 Verejný obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovedností s cieľom zabrániť pretrvávaniu konfliktu záujmov.  
36.4 Verejný obstarávateľ v rámci opatrení podľa predchádzajúceho bodu požaduje, aby záujemca, uchádzač, resp. člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. 
36.5 Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa. 
 
Časť IX. 
Uzavretie zmluvy 
37 Uzavretie zmluvy 

37.1 Informatívny návrh kúpnej zmluvy/objednávky tvorí prílohu č. 2 k týmto súťažným podkladom. Verejný obstarávateľ na tomto mieste upozorňuje, že predmetný návrh kúpnej zmluvy/objednávky slúži výlučne pre účely zvýšenia transparentnosti procesu verejného obstarávania a predbežnej prípravy záujemcov. Verejný obstarávateľ si vyhradzuje právo upraviť tento návrh vždy podľa svojich aktuálnych potrieb pre tú-ktorú výzvu na predkladanie ponúk vo vzťahu k charakteru konkrétneho obstarávaného tovaru a od zmluvy/objednávky v zmysle tohto bodu je oprávnená sa čiastočne alebo úplne odchýliť. Pre zmluvný vzťah bude záväzná vždy iba tá finálna verzia zmluvy/objednávky, ktorá bude zaslaná všetkým záujemcom na účely predloženia ponúk. 
37.2 Uzavretá zmluva/objednávka nesmie byť v rozpore s výzvou na predkladanie ponúk a s ponukou predloženou úspešným uchádzačom alebo úspešnými uchádzačmi.
37.3 Verejný obstarávateľ neuzavrie zmluvu/objednávku: 
a) uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora,  
b) uchádzačom, ktorého subdodávateľ a subdodávateľ podľa osobitného predpisu majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora,  
c) uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je osoba podľa §11 písm c) 
d) uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa písmena c). 
Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov. 
37.4 Úspešný uchádzač pred podpisom zmluvy/objednávky, ktorá bude výsledkom zadávania konkrétnej/konkrétnych zákazky/zákaziek zadávaných v rámci DNS, v rámci poskytnutia riadnej súčinnosti podľa § 56 ods. 5  zákona bude povinný: 
a) uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade so zákonom v prípade, že úspešný uchádzač zabezpečuje realizáciu predmetu zákazky subdodávateľmi, 
b) v prípade skupiny dodávateľov – predložiť zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne v súlade s bodom 13.1. týchto súťažných podkladov, c) mať v registri partnerov verejného sektora zapísaných konečných užívateľov výhod v súlade so zákonom,
c) mať v registri partnerov verejného sektora zapísaných konečných užívateľov výhod v súlade so zákonom.
37.5 Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy/objednávky podľa bodu 37.4. týchto súťažných podkladov tak, aby mohla byť uzavretá v súlade s § 56 zákona, ak bol na jej uzavretie písomne – elektronicky, spôsobom určeným funkcionalitou JOSEPHINE vyzvaný. 
37.6 Ak úspešný uchádzač odmietne uzavrieť zmluvu/potvrdiť objednávku alebo nie sú splnené povinnosti podľa § 56 ods. 5 zákona a bodu 37.5. týchto súťažných podkladov, verejný obstarávateľ môže uzavrieť zmluvu/objednávku s uchádzačom, ktorý sa umiestnil ako druhý v poradí. 
37.7 Ak uchádzač, ktorý sa umiestnil ako druhý v poradí odmietne uzavrieť zmluvu/objednávku, neposkytne verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí. 
37.8 Uchádzač, ktorý sa umiestnil ako tretí v poradí je povinný poskytnúť verejnému obstarávateľovi riadnu súčinnosť potrebnú na uzavretie zmluvy/objednávky tak, aby mohla byť uzavretá do 10 pracovných dní  odo dňa, keď bol na jej uzavretie písomne vyzvaný. Pre vylúčenie akýchkoľvek pochybností, verejný obstarávateľ je iba oprávnený, nie povinný postupovať v zmysle bodov 37.6. až 37.8. týchto súťažných podkladov. 
37.9 Postup tohto verejného obstarávania, ktorý osobitne nie je upravený týmito súťažnými podkladmi, sa riadi príslušnými ustanoveniami zákona. 
 
38 Ochrana osobných údajov 

38.1 Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údajov dotknutých osôb v súlade s Nariadením Európskeho parlamentu a Rady (EÚ) 2016/679 z 27.  apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a s vybranými ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. 
38.2 Verejný obstarávateľ si dovoľuje upozorniť záujemcov/uchádzačov, aby pri príprave žiadosti o účasť, ponúk a v priebehu verejného obstarávania dbali na povinnosti vyplývajúce z GDPR. 

V Bratislave, dňa: ..............................



Súťažné podklady schválil: 

...............................................
Ing. Filip Macháček
predseda predstavenstva a generálny riaditeľ  							
		
...............................................
Ing. Peter Braška						
člen predstavenstva

